
	UKMERGĖS RAJONO SAVIVALDYBĖS
TARYBA

	

	SPRENDIMAS

	DĖL POŽEMINIO VANDENS GAVYBOS GRĘŽINIŲ ĮRENGIMO IŠLAIDŲ DALINIO KOMPENSAVIMO TVARKOS APRAŠO PATVIRTINIMO 

	

	2022 m. balandžio 28 d. Nr. 7-114

	Ukmergė 

	

	


Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 18 punktu, Lietuvos Respublikos geriamojo vandens tiekimo ir nuotekų tvarkymo įstatymo 12 straipsnio 3 dalimi, Požeminio vandens gręžinių projektavimo, įrengimo, konservavimo ir likvidavimo tvarkos aprašu, patvirtintu Lietuvos Respublikos aplinkos ministro 1999 m. gruodžio 23 d. įsakymu Nr. 417 (Lietuvos Respublikos aplinkos ministro 2021 m. balandžio 28 d. įsakymo Nr. D1-257 redakcija), Ukmergės rajono savivaldybės taryba  n u s p r e n d ž i a:
[bookmark: part_a2a52a31e90649a78b4d19a48c6ea9d0]Patvirtinti požeminio vandens gavybos gręžinių įrengimo išlaidų dalinio kompensavimo tvarkos aprašą (pridedama).
[bookmark: part_9c756dbbb3b341d298ad8a2726a9e571][bookmark: part_ebc949ab0af343a98eef68ab09b4a63c]

Savivaldybės meras			                              Rolandas Janickas 
PATVIRTINTA
Ukmergės rajono savivaldybės tarybos
2022 m. balandžio 28 d. sprendimu Nr. 7-114


POŽEMINIO VANDENS GAVYBOS GRĘŽINIŲ ĮRENGIMO IŠLAIDŲ DALINIO KOMPENSAVIMO TVARKOS APRAŠAS

I SKYRIUS
BENDROSIOS NUOSTATOS

1.	Požeminio vandens gavybos gręžinio (toliau – Įrenginio) įrengimo išlaidų dalinio kompensavimo tvarkos aprašas (toliau – Aprašas) reglamentuoja gyventojų paraiškų teikimo, vertinimo, lėšų skyrimo tvarką Ukmergės rajono savivaldybėje.
2. Įrenginio įrengimas turi atitikti Požeminio vandens gręžinių projektavimo, įrengimo, konservavimo ir likvidavimo tvarkos aprašo, patvirtinto Lietuvos Respublikos aplinkos ministro 1999 m. gruodžio 23 d. įsakymu Nr. 417 (Lietuvos Respublikos aplinkos ministro 2021 m. balandžio 28 d. įsakymo Nr. D1-257 redakcija), reikalavimus.
3.	Įrenginio įrengimo išlaidos iš dalies kompensuojamos  Ukmergės rajono savivaldybės biudžeto lėšomis. 
4.	Šis Aprašas taikomas tik gėlo požeminio vandens gavybos gręžiniui įrengti, t.y. individualiam apsirūpinimui geriamuoju vandeniu.

II SKYRIUS
REIKALAVIMAI PAREIŠKĖJAMS

5.	Paraiškas įrengto Įrenginio išlaidų daliniam kompensavimui gauti gali teikti Ukmergės rajono savivaldybės individualių ar daugiabučių namų gyventojai (toliau – Pareiškėjai), savo gyvenamąją vietą deklaravę Ukmergės rajono savivaldybėje. 
6. Tinkamomis  kompensuoti  išlaidos galės būti pripažintos tų Pareiškėjų, kurie:
6.1. neturi techninės galimybės prisijungti prie centralizuotų vandentiekio tinklų ir tokie tinklai neplanuojami įrengti artimiausius 2 metus;
6.2. įsirengė Įrenginį po 2022 m. sausio 1 dienos.

III SKYRIUS
PARAIŠKŲ TEIKIMAS, VERTINIMAS, LĖŠŲ SKYRIMO TVARKA

7.	Ukmergės rajono savivaldybės administracija (toliau – Administracija) interneto svetainėje (http://www.ukmerge.lt) kasmet, ne vėliau kaip iki balandžio 1 dienos (2022 m. ne vėliau kaip iki gegužės 6 d.) paskelbia kvietimą teikti paraiškas Įrenginio įrengimo išlaidų daliniam kompensavimui gauti (paraiškos forma - Aprašo priedas). Kvietimas papildomai gali būti skelbiamas rajono laikraščiuose, seniūnijose.
8. Paraiškas pareiškėjai gali teikti iki einamųjų metų spalio 1 dienos Administracijai tiesiogiai arba paštu. 
9.	Su paraiška pateikiami dokumentai: 
9.1. Nekilnojamojo turto registro centrinio duomenų banko išrašas (ne senesnis kaip vieno mėnesio) apie nuosavybės teise įregistruotą pastatą ir žemės sklypą, kuriame įrengtas Įrenginys; 
[bookmark: _Hlk73545786]9.2. Savivaldybės administracijos išvada dėl gėlo požeminio vandens gavybos gręžinio projektavimo; 
9.3. Jei žemės sklypas priklauso ne vienam savininkui, kito (-ų) savininko (-ų) rašytinis  sutikimas (-ai), kad neprieštarauja Įrenginio įrengimui; 
9.4. Nacionalinės žemės tarnybos prie Žemės ūkio ministerijos teritorinio padalinio rašytinis sutikimas dėl numatytų darbų atlikimo (taikoma valstybinėje žemėje);
9.5. Pareiškėjų gyvenamosios vietos deklaracija;
9.6. Įrenginio pirkimo ir įrengimo išlaidas pagrindžiantys dokumentai (PVM sąskaita faktūra, sąskaita faktūra, mokėjimo pavedimas ar kitas apmokėjimą įrodantis dokumentas, atliktų darbų aktas);
9.7. Gręžinio paso kopija. Požeminio vandens gavybos gręžinį galima naudoti, kai, vadovaujantis Žemės gelmių registro nuostatų, patvirtintų Lietuvos Respublikos Vyriausybės 2020 m. kovo 10 d. nutarimu Nr. 198 „Dėl Lietuvos Respublikos žemės gelmių įstatymo įgyvendinimo“, ir Žemės gelmių registro tvarkymo taisyklių, patvirtintų Lietuvos geologijos tarnybos prie Aplinkos ministerijos direktoriaus, nustatyta tvarka gręžinys įregistruojamas Žemės gelmių registre ir jam išduodamas gręžinio pasas. 
9.8. Įrenginio tiekėjo (gamintojo) ar statybos darbus atlikusio rangovo pasirašytas sumontuoto Įrenginio perdavimo-priėmimo akto kopija;
9.9. UAB „Ukmergės vandenys“ išduota pažyma dėl Pareiškėjo  techninių galimybių prisijungti prie centralizuotų vandens tiekimo tinklų (esamų ar planuojamų nutiesti per artimiausius 2 metus) arba UAB „Ukmergės vandenys“ išduotos prisijungimo sąlygos projektavimui;
9.10. Išlaidų dalinio kompensavimo prioritetus, nurodytus šio Aprašo 12 punkte, įrodantys dokumentai.
10. Pareiškėjas atsako už pateiktų duomenų ir dokumentų teisingumą.
11. Pasibaigus paraiškų priėmimo terminui, savivaldybės administracijoje gautas ir užregistruotas Paraiškas su pateiktais dokumentais nagrinėja ir vertina Ukmergės rajono savivaldybės administracijos direktoriaus įsakymu sudaryta komisija (toliau – Komisija). 
12.	Vertinant paraiškas, prioritetas skiriamas šioms asmenų grupėms:
12.1. daugiavaikėms šeimos;
12.2. socialinę paramą gaunantiems asmenims;
12.3. jei būste gyvena neįgalus asmuo;
12.4. įrašyti į rezervinį sąrašą kompensacijai gauti.
13. Paraiškos nevertinamos:
13.1. Pareiškėjų, kurie turi arba turėjo technines galimybes prisijungti prie centralizuotų vandens tiekimo tinklų (esamų ar planuojamų nutiesti per artimiausius 2 metus); 
13.2. Pareiškėjų, kurių registruota gyvenamoji vieta nėra Ukmergės rajono savivaldybės teritorijoje.
14. Jeigu pagal šio Aprašo 12 punkte nurodytus prioritetus atrinktų visų Pareiškėjų bendra prašoma kompensuoti suma viršija skirtą finansavimą, eiliškumas nustatomas pagal paraiškos registravimo datą Administracijos dokumentų valdymo sistemoje. Tinkamos kompensacijai gauti paraiškos, kurioms nepakanka numatytų skirti lėšų einamaisiais metais, įrašomos į rezervinį sąrašą ir perkeliamos į sekančius metus.
15.	Komisija įvertinusi paraiškas ir sudariusi eilę, atlieka patikrą Įrenginio įrengimo vietoje. Įrenginys turi būti pradėtas eksploatuoti.
16. Atsižvelgiant į Komisijos pateiktą paraiškų eilę, kompensacijos skiriamos Ukmergės rajono savivaldybės administracijos direktoriaus įsakymu.  
17. Apie sprendimą dėl kompensavimo skyrimo, Pareiškėjai informuojami per 10 darbo dienų nuo administracijos direktoriaus įsakymo įsigaliojimo. 
18.	Skiriamas dalinis kompensavimas Pareiškėjams, įsirengusiems požeminio vandens gavybos gręžinį:
18.1. individualaus  gyvenamojo namo savininkui – 2000 Eur.  
18.2. dvibučių, daugiabučių namų butų ar kelių individualių gyvenamųjų namų savininkams, įsirengusiems bendrą gręžinį – 1000 Eur kiekvienam buto ar individualaus gyvenamojo namo savininkui. 
19. Lėšos pervedamos Pareiškėjams į Paraiškoje nurodytas banko sąskaitas.

IV SKYRIUS
BAIGIAMOSIOS NUOSTATOS

20. Kilę ginčai sprendžiami Lietuvos Respublikos teisės aktų nustatyta tvarka.
21. Aprašas gali būti keičiamas Savivaldybės tarybos sprendimu.

_______________________

Požeminio vandens gavybos gręžinių įrengimo išlaidų dalinio kompensavimo tvarkos aprašo
priedas

(Paraiškos forma)

_____________________________________________________________________________
(Pareiškėjo vardas, pavardė, telefono Nr., el. p. adresas)

__________________________________________________________________________
(pareiškėjo adresas)


Ukmergės  rajono savivaldybės administracijai


PARAIŠKA
DĖL  POŽEMINIO VANDENS GAVYBOS GRĘŽINIO ĮRENGIMO IŠLAIDŲ DALINIO KOMPENSAVIMO

20_____ m. ______________ d.
(Ukmergė)


Vadovaujantis požeminio vandens gavybos gręžinių įrengimo išlaidų dalinio kompensavimo tvarkos aprašu, patvirtintu Ukmergės rajono savivaldybės tarybos 2022 m. balandžio .... d. sprendimu Nr........ , 
Prašau (-ome) skirti kompensaciją, nes 20____ metais adresu_______________________________________ esu įsirengęs požeminio vandens gavybos gręžinį.

	                 Prašoma kompensavimo suma  __________ Eur.

Informuoju (-jame), kad (pažymėti pasirinktą variantą X):
□  esame daugiavaikė šeima;
□  esu socialinę paramą gaunantis asmuo;
□ būste gyvena neįgalus asmuo;
□ _______________________.
Vartotojų skaičius (deklaruoti gyventojai)___vnt.

Prašau skirtą kompensaciją ________ Eur, pervesti į __________________________________  
						(banko pavadinimas)
sąskaitą Nr. ________________________________.
                                                                                         
PRIDEDAMA:
□ Nekilnojamojo turto registro centrinio duomenų banko išrašas apie nuosavybės teise įregistruotą pastatą ir žemės sklypą, 
□ Žemės sklypo savininko sutikimas (taikoma, jei yra ne vienas žemės sklypo savininkas);
□ Nacionalinės žemės tarnybos prie Žemės ūkio ministerijos rašytinis sutikimas dėl numatytų darbų atlikimo (taikoma valstybinėje žemėje);
□  Gyvenamosios vietos deklaracija;
□ Savivaldybės administracijos  išvada dėl gėlo požeminio vandens gavybos gręžinio projektavimo;
[bookmark: _Hlk68010382]□ Įrenginio pirkimo ir įrengimo išlaidas pagrindžiantys dokumentai (PVM sąskaita faktūra, sąskaita faktūra, mokėjimo pavedimas ar kitas apmokėjimą įrodantis dokumentas, atliktų darbų aktas);
□ Gręžinio pasas;
□ Įrenginio perdavimo - priėmimo aktas;
□ UAB „Ukmergės vandenys“ išduota pažyma dėl Pareiškėjo  techninių galimybių prisijungti prie centralizuotų vandens tiekimo tinklų (esamų ar planuojamų nutiesti per artimiausius 2 metus) arba  UAB „Ukmergės vandenys“ išduotos prisijungimo sąlygos projektavimui;
□ Kiti dokumentai __________________________________

Pasirašydamas (-i) patvirtinu (-ame), kad:
· pateikti duomenys yra teisingi;
· sutinku (-ame), kad mano/mūsų duomenys, būtini kompensavimui gauti, būtų įstatymų nustatyta tvarka tikrinami valstybės informacinėse sistemose ir registruose;
· esu (-ame)  tinkamai informuotas (-i), kad pateikti asmens duomenys bus tvarkomi duomenų valdytojo - Ukmergės rajono savivaldybės administracijos (juridinio asmens kodas 188752174, adresas: Kęstučio a. 3 LT-20114, Ukmergė, tel. (8 340) 60302, el. p. savivaldybe@ukmerge.lt). Duomenų tvarkymo tikslas -  suteikti dalinę kompensaciją. Tvarkymo pagrindas – Jūsų sutikimas ir duomenų valdytojui taikomos teisinės prievolės vykdymas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka (arba nurodyti konkretų terminą, pvz., 1 metus po kompensacijos suteikimo) ir gali būti teikiami tretiesiems asmenims, jeigu tai yra būtina Jūsų prašymui išnagrinėti ir asmenims, kurie turi teisę šiuos duomenis gauti teisės aktų nustatyta tvarka (jeigu niekam neteiksit, tai išbraukit šią nuostatą). 
· Esu (-ame) informuoti apie teisę bet kada atšaukti sutikimą tvarkyti duomenis, tačiau sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.
· esu (-ame) tinkamai informuotas (-i) apie  teisę susipažinti su savo asmens duomenimis, juos ištaisyti, apriboti jų tvarkymą, taip pat nesutikti su duomenų tvarkymu, pasikonsultuoti su Ukmergės rajono savivaldybės administracijos Duomenų apsaugos pareigūnu el. p. klaudijus.sirvelis@ukmerge.lt. Daugiau informacijos apie asmens duomenų tvarkymą rasite www.ukmerge.lt.
· Esu (-ame) informuoti apie teisę pateikti skundą Valstybinei duomenų apsaugos inspekcijai (L. Sapiegos g. 17, Vilnius, el. p. ada@ada.lt), jeigu savivaldybės administracija mano asmens duomenis tvarko neteisėtai arba neįgyvendina mano teisių.


	
Pareiškėjas (-ai)	 ________________                   	 __________________
          (parašas)	  	                               (vardas, pavardė)

